CELEX: 62010TA0554
Language: da
Date: 2015-04-22 00:00:00
Title: Sag T-554/10: Rettens dom af 22. april 2015 — Evropaïki Dynamiki mod Frontex (Offentlige tjenesteydelseskontrakter — udbudsprocedure — it-tjenesteydelser, it-materiel og softwarelicenser — afvisning af en tilbudsgivers bud — begrundelsespligt — udvælgelses- og tildelingskriterier — åbenbart urigtigt skøn — erstatningsansvar uden for kontraktforhold)

8.6.2015   
            
            
               DA
            
            
               Den Europæiske Unions Tidende
            
            
               C 190/8
            
         Rettens dom af 22. april 2015 — Evropaïki Dynamiki mod Frontex
   (Sag T-554/10) (1)
   
   ((Offentlige tjenesteydelseskontrakter - udbudsprocedure - it-tjenesteydelser, it-materiel og softwarelicenser - afvisning af en tilbudsgivers bud - begrundelsespligt - udvælgelses- og tildelingskriterier - åbenbart urigtigt skøn - erstatningsansvar uden for kontraktforhold))
   (2015/C 190/09)
   Processprog: engelsk
   
      Parter
   
   
      Sagsøger: Evropaïki Dynamiki — Proigmena Systimata Tilepikoinonion Pliroforikis kai Tilematikis AE (Athen, Grækenland) (ved advokaterne N. Korogiannakis og M. Dermitzakis)
   
      Sagsøgt: Det Europæiske Agentur for Forvaltning af det Operative Samarbejde ved EU-Medlemsstaternes Ydre Grænser (Frontex) (ved S. Vuorensola og H. Caniard, som befuldmægtigede, bistået af advokaterne J. Stuyck og A.-M. Vandromme)
   
      Sagens genstand
   
   Dels en påstand om annullation af afgørelserne om ikke at antage sagsøgerens bud, der blev afgivet i forbindelse med det offentlige udbud Frontex/OP/87/2010 vedrørende en rammeaftale for »IKT-tjenesteydelser« på området for informationsstyrings- og sikkerhedsteknologier (EUT 2010/S 66-098323), og i forbindelse med det offentlige udbud Frontex/OP/98/2010 vedrørende det store pilotprojekt Eurosur på området for koordinering af informations- og kommunikationsteknologier (EUT 2010/S 90-134098), og alle forbundne afgørelser, herunder afgørelserne om at tildele kontrakterne til andre tilbudsgivere, dels et erstatningssøgsmål med påstand om erstatning for det tab, som sagsøgeren angiveligt har lidt som følge af tildelingen af kontrakterne til de nævnte tilbudsgivere.
   
      Konklusion
   
   
               1)
            
            
               Afgørelse truffet af Det Europæiske Agentur for Forvaltning af det Operative Samarbejde ved EU-Medlemsstaternes Ydre Grænser (Frontex) den 18. oktober 2010 om ikke at antage det bud, der blev afgivet af Evropaïki Dynamiki — Proigmena Systimata Tilepikoinonion Pliroforikis kai Tilematikis AE i forbindelse med det offentlige udbud 2010/S 66-098323, for delkontrakt nr. 1 (informationssystemer), angående levering af it-tjenesteydelser, it-materiel og softwarelicenser, annulleres.
            
         
               2)
            
            
               Afgørelse truffet af Frontex den 18. oktober 2010 om ikke at antage det bud, der blev afgivet af Evropaïki Dynamiki — Proigmena Systimata Tilepikoinonion Pliroforikis kai Tilematikis AE i forbindelse med det offentlige udbud 2010/S 66-098323, for delkontrakt nr. 6 (indholdsstyringssystemer for virksomheder), angående levering af it-tjenesteydelser, it-materiel og softwarelicenser, annulleres.
            
         
               3)
            
            
               I øvrigt frifindes Frontex.
            
         
               4)
            
            
               Evropaïki Dynamiki — Proigmena Systimata Tilepikoinonion Pliroforikis kai Tilematikis AE bærer 50 % af sine egne omkostninger og betaler 50 % af de omkostninger, der er afholdt af Frontex, og sidstnævnte bærer 50 % af sine egne omkostninger og betaler 50 % af de omkostninger, der er afholdt af Evropaïki Dynamiki — Proigmena Systimata Tilepikoinonion Pliroforikis kai Tilematikis.
            
         
      (1)  EUT C 30 af 29.1.2011.